cyanic-selkie/wikianc huggingface dataset:
ভাগবত পুরাণ
লক্ষ্য
″শুরু থেকে শেষ পর্যন্ত শ্রীমদ্ভাগবত সেই সমস্ত বর্ণনায় পরিপূর্ণ যা মানুষকে জড় জীবনে বৈরাগ্য লাভে উৎসাহিত করে এবং সেখানে বর্ণিত ভগবান শ্রীহরির অমৃতময় দিব্য লীলাসমূহ সাধু ভক্ত এবং দেবতাদের দিব্য আনন্দ দান করে।এই শ্রীমদ্ভাগবত হচ্ছে বেদান্ত দর্শনের সারাতিসার, কেননা এর আলোচ্য বিষয় হচ্ছে পরম সত্য যা একই সঙ্গে চিন্ময় আত্মা থেকে অভিন্ন, পরম বাস্তব এবং অদ্বিতীয়। এই গ্রন্থের লক্ষ্য হচ্ছে সেই পরম সত্যের প্রতি কেবলা ভক্তিমূলক সেবা লাভ করা" জনৈক সম্পাদকের অনুবাদ: "তুমি ইতোমধ্যেই জানো যে বেদান্তের সার হল আত্মা ও ব্রহ্মের অদ্বৈত মিলন। কেবল এটিই হল ভাগবত পুরাণের আলোচ্য বিষয়। [এই পুরাণের] লক্ষ্য হল কেবলমাত্র কৈবল্য মোক্ষ।"
ভাষ্য
ভাগবত পুরাণ ভারতীয় সাহিত্যকর্মে সবার্ধিক ভাষ্যসমৃদ্ধ গ্রন্থগুলির মধ্যে অন্যতম। সংস্কৃতে একটি প্রবাদ আছে - বিদ্যা ভাগবতাব্ধি - ভাগবত হল ব্যক্তির জ্ঞান পরীক্ষার সর্বোচ্চ উপায় । শতাব্দীর পর শতাব্দী ধরে এটি কৃষ্ণ উপাসকদের সমস্ত সম্প্রদায়ে বহু ভাষ্যকারকে আকৃষ্ট করেছিল। আশিরও বেশি মধ্যযুগীয় ভাষ্য (পণ্ডিতগণের টীকা ও মন্তব্য) শুধুমাত্র সংস্কৃতে রচিত হয়েছিল। আরও প্রচুর ভাষ্য বিভিন্ন ভারতীয় ভাষায় বিদ্যমান। প্রাচীনতম পাঞ্চরাত্রিক দর্শনের ব্যাখ্যামূলক ভাগবতের ভাষ্য তন্ত্র-ভাগবত বর্তমানে বেশ প্রসিদ্ধ। ভাগবতের অন্যান্য ভাষ্যসমূহও সুধী সমাজে বহুল প্রশংসিত।যেমন :
অনুবাদ
ভাগবত বিভিন্ন ভারতীয় ও বিদেশি ভাষায় অনুবাদিত হয়েছে। বাংলা ভাষায় চল্লিশটি অনুবাদসহ প্রায় প্রতিটি ভারতীয় ভাষায় এর সংস্করণ পাওয়া যায়। অষ্টাদশ শতাব্দীর পর থেকে, ভাগবত পণ্ডিতদের আগ্রহের বিষয় হয়ে ওঠে। পরবর্তীতে ভাগবতের একটি ফরাসি অনুবাদ ও একটি ইংরেজি অনুবাদ প্রকাশিত হয় ৷ নিম্নলিখিত অনুবাদগুলির একটি আংশিক তালিকা:
আহমদ আবু আল ফুতুহ
আহমদ মুহাম্মদ আবু আল ফুতুহ মুহাম্মদ (أحمد أبو الفتوح‎, Ahmed Abou El Fotouh; জন্ম: ২২ মার্চ ১৯৯৮; আহমদ ফুতুহ নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লীগের শীর্ষ স্তর মিশরীয় প্রিমিয়ার লীগের ক্লাব জামালেক এবং মিশর অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০১৭ সালে, ফুতুহ মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছিলেন। তিনি ২০১৯ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। দলগতভাবে, ফুতুহ এপর্যন্ত ২টি শিরোপা জয়লাভ করেছেন, যার মধ্যে ১টি জামালেকের হয়ে এবং ১টি মিশরের বয়সভিত্তিক দলের হয়ে জয়লাভ করেছেন।
প্রারম্ভিক জীবন
আহমদ মুহাম্মদ আবু আল ফুতুহ মুহাম্মদ ১৯৯৮ সালের ২২শে মার্চ তারিখে মিশরের কায়রোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফুতুহ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন।
মসজিদ-ও-আনওয়ারী
মসজিদ-ও-আনওয়ারী ভারতের চেন্নাইয়ের ট্রিপলিকেনের পার্শ্ববর্তী একটি মসজিদ। এটি ১৮ শতকে কর্ণাটক নবাব আনোয়ারউদ্দিন মুহাম্মদ খান নির্মাণ করেছিলেন। বিগ স্ট্রিটে অবস্থিত, মসজিদটি ১৮৪৭ সাল পর্যন্ত এক জামাতের মসজিদ হিসাবে ব্যবহৃত হয়েছিল।
খুরশিদ আহমদ
আলহাজ্ব খুরশিদ আহমদ বা খুরশিদ আহমদ ছিলেন পাকিস্তানের একজন নাত খাঁ। তিনি নাত আবৃত্তি শুরু করেছিলেন যখন তাঁর বয়স ছিল অল্প এবং মৃত্যুর পূর্ব পর্যন্ত তিনি সহস্রাধিক নাত আবৃত্তি করেছেন। তিনি উর্দুতে নয়,বরং  অন্যান্য ভাষা যেমন পাঞ্জাবি, সারাকি, পশতু এবং সিন্ধি'তেও দক্ষতার সঙ্গে নাত আবৃত্তি করতেন। তাঁর সুমধুর কন্ঠস্বর এবং আবৃত্তি করার অদ্বিতীয় পন্থা তাঁর দিকে অনেককে আকর্ষণ করেছিল এবং সহসাই তিনি একজন বিখ্যাত না'ত খাঁ-য়ে পরিণত হন।
শুরুর জীবন
আলহাজ্ব খুরশিদ আহমদ ১৯৫৬ সালের ১লা জানুয়ারি পাকিস্তানের রহিম ইয়ার খানে জন্মগ্রহণ করেন। তিনি আব্বাসি প্রাথমিক বিদ্যালয় থেকে মৌলিক শিক্ষা অর্জন করেন এবং কলোনি উচ্চ বিদ্যালয় থেকে ম্যাট্রিকুলেশন পরীক্ষায় পাশ করেন। তারপর তিনি সরকারি কমার্শিয়াল ইনস্টিটিউট থেকে কমার্সে ডিপ্লোমা করেন।
১৯৭৩ সালে, তিনি করাচিতে চলে যান এবং রেডিও পাকিস্তানে টাইপিস্ট হিসেবে যোগদান করেন। একই বছরে তিনি ডও মেডিকেল কলেজে না'ত প্রতিযোগিতায় অংশগ্রহণ করেন এবং এই প্রতিযোগিতায় "প্রথম স্থান" অর্জন করেন।
না'ত খাঁতে যাত্রা
জনাব মেহেদী জহির তাঁকে রেডিওতে না'ত খাঁ হিসেবে পরিচিত করান এবং তিনি ১৯৬৮ সাল থেকে না'ত আবৃত্তি করা শুরু করেছিলেন।। ১৯৭৮ সালে পাকিস্তান টেলিভিশনে প্রথমবারের মত না'ত প্রতিযোগিতা অনুষ্ঠিত হয় এবং তিনি সেখানেও প্রথম স্থান অর্জন করেন। প্রথমে এই প্রতিযোগিতা সিন্ধু প্রদেশ পর্যায়ে এবং পরে পাকিস্তানের জাতীয় পর্যায়ে অনুষ্ঠিত হয়। তিনি একসঙ্গে উভয় প্রতিযোগিতায় প্রথম স্থান অধিকার করেন। মানুষের মধ্যে তাঁর সবচেয়ে বিখ্যাত না'ত এবং যেটি তাঁর খ্যাতি ত্বরান্বিত করেছিল না'তটি জমিন-ও- জামান তুমহারে লিয়ে। ইয়ে সাব তুমহারা ক্বারাম হ্যায় আকা না'তটি শুধু পাকিস্তান নয় সারাবিশ্বব্যাপী জনপ্রিয় হয়। এই না'ত আবৃত্তির পর তিনি পাকিস্তানের মানুষের কাছে অধিক জনপ্রিয় হন। তারপর তিনি না'তগুলি কেবল পাকিস্তানে নয় যেখানে  মুসলমান বাস করতেন সেখানেও পাঠ করতেন।
মৃত্যু
"খুরশিদ আহমদ ফয়সালাবাদে এক মিলাদ-ই- মেহফিল এ যোগ দেওয়ার পর শহরে ফিরে আসেন। তাঁর রক্তচাপের সমস্যাগুলো শুরু হয় এবং হাসপাতালে স্থানান্তরিত করা হয়"। "এক সপ্তাহ চিকিৎসাধীন থাকার পর তাঁর একটি অপারেশনের সময় মস্তিষ্কের রক্তক্ষরণের কারণে তিনি মৃত্যুবরণ করেন"। তাঁর জানাযায় পাকিস্তানের অনেক বিখ্যাত না'ত খাঁরা এবং অনেক মিডিয়া ব্যক্তিত্বরা উপস্থিত ছিলেন। তন্মধ্যে ক্বারী ওয়াহিদ জাফর কাসেমী এবং সাদিক ইসমাঈল উপস্থিত ছিলেন। তিনি স্ত্রী, দুই ছেলে, দুই মেয়ে রেখে যান। খুরশিদ আহমদের ছেলে হাসান খুরশিদ এবং তাঁর ভাই শফিক আহমদও নাত আবৃত্তি করেন।
নরেগাল
নরেগাল (Naregal) ভারতের কর্ণাটক রাজ্যের গদাগ জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬২৮ মিটার (২০৬০ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে নরেগাল শহরের জনসংখ্যা হল ১৬,৬৫২ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৩% হল ৬ বছর বা তার কম বয়সী।
কালাও
এল কালাও পেরুর প্রধান সমুদ্রবন্দর। এই শহরকে বলা হয় প্রভিন্সিয়া কন্সটিটিউশনাল (সাংবিধানিক প্রদেশ) যা কালাও অঞ্চলের একমাত্র প্রদেশ। দেশের রাজধানী থেকে কালাও শহরের ঐতিহাসক কেন্দ্র ১৫ কি.মি. (৯.৩) দূরে অবস্থিত। কালাওয়ের উত্তর, দক্ষিণ ও পূর্বদিকে আছে লিমা প্রদেশ এবং পশ্চিমে প্রশান্ত মহাসাগর।
ইতিহাস
এল কালাও গড়ে তোলে স্পেনীয় উপনিবেশকারীরা ১৫৩৭ সালে, লিমার (১৫৩৫) দুবছর পরে। কিছুকালের মধ্যে এটি প্রশান্ত মহাসাগরে স্পেনীয় বাণিজ্যের প্রধান বন্দরে পরিণত হয়। শহরটির নামকরণের উৎস অজানা, তবে ১৫৫০ সাল থেকেই এটি এই নামে পরিচিত।
১৯৪৯ সালের দিকে কালাও পরিচিত ছিল বিশ্বের অন্যতম বৃহৎ কোকোজাত দ্রব্য উৎপাদন ও কোকেন মাদক ব্যবসার কেন্দ্র হিসেবে।
স্বাস্থ্য সচেতনতা
থাম্ব|যুবতী স্বাস্থ্য সচেতনতা অধিবেশন স্বাস্থ্য হলো শরীরিক ও মানসিক সুস্থতা। জন্ম ও মৃত্যুর মাঝে মানুষকে তার চারপাশের সামাজিক ও প্রাকৃতিক পরিবেশের উপর নির্ভশীল হয়ে থাকতে হয়। এই উভয় প্রকার পরিবেশ মানুষের শারীরিক ও মানসিক স্বাস্থ্যকে প্রভাবিত করে। স্বাস্থ্য সচেতনতা হলো কিছু অভ্যাসের আচরণ, যার দ্বারা আমরা শারীরিক ও মানসিকভাবে সুস্থ ও স্বাভাবিক জীবনযাপন করতে পারি। 'স্বাস্থ্যই সম্পদ'- এটি একটি বহু পরিচিত বাক্য। স্বাস্থ্যকর জীবনযাপনের জন্য সকল নাগরিকের স্বাস্থ্য সচেতনতা দরকার। স্বাস্থ্য সচেতনতার নানা দিক গুলো নিয়ে এভাবে ভাগ করা যায়।
দৈনন্দিন কাজ কর্মে স্বাস্থ্য সচেতনতা।
খাদ্যাভাসে স্বাস্থ্য সচেতনতা।
অসুখ নিয়ে স্বাস্থ্য সচেতনতা।
আচার আচরনে স্বাস্থ্য সচেতনতা।
খাদ্যাভাসে স্বাস্থ্য সচেতনতায় থাকবে ক্ষতিকর খাদ্য ও পানীয় ব্যবহার না করা। মাদক সেবন থেকে দুরে থাকা। ভেজাল খাদ্য নিয়ে সচেতন থাকা।
অসুখ নিয়ে স্বাস্থ্য সচেতনতায় উল্লেখ করা যায় অসুখের কারণ জানা। অসুখের সময় পথ্যের ব্যবহার ভুল ধারণা আছে, সেখান থেকে মুক্ত থাকা। অপ্রয়োজনীয় ও ক্ষতিকর ওষুধ ব্যবহার থেকে বিরত থাকা। যুক্তিযুক্ত চিকিৎসা ব্যবস্থার প্রচলন দরকার।
আচার আচরনে স্বাস্থ্য সচেতনতায় বলা য়ায় পরিবেশকে নির্মল ও পরিচ্ছন্ন রাখা। যত্র তত্র আবর্জনা না ফেলা। সামাজিক জীবনযাপন করা। পরিবেশকে নির্মল রাখার গুরুত্বপূর্ণ দিক হলো ১) বাতাসের মান বজায় রাখা। বাতাসে কার্বনের পরিমান কমানো। ২) ভূপৃষ্ঠ ও ভূগর্ভস্থ জলকে দূষণমুক্ত রাখা। ৩) বিষাক্ত বস্তু ও বিপজ্জনক বর্জ্য সংস্পর্শ এড়ানো।
স্ক্রিন অ্যাক্টরস গিল্ড পুরস্কার
স্ক্রিন অ্যাক্টরস গিল্ড পুরস্কার, আমেরিকার স্ক্রিন অ্যাক্টরস গিল্ড (এসএজি)-এর প্রদানকৃত একটি বার্ষিক চলচ্চিত্র ও টেলিভিশন পুরস্কার। স্ক্রিন অ্যাক্টরস গিল্ডের সদস্যরা এই পুরস্কারের জন্য তাদের মধ্য থেকেই কোনো প্রার্থীকে নির্বাচন করেন।
১৯৯৫ সাল থেকে এটি হলিউডের অন্যতম প্রধান একটি পুরস্কার হিসেবে স্বীকৃত। প্রতি বছর ৪,২০০ জন সদস্যকে ইচ্ছাভিত্তিতে পুরস্কারের জন্য মনোনয় দেওয়া হয়। ২০০৭ সাল পর্যন্ত সংগঠনটির সর্বমোট সদস্যের সংখ্যা ১ লক্ষ ২০ হাজার, যাঁরা ভোট দিয়ে কাউকে পুরস্কারের জন্য নির্বাচিত করেন। গত কয়েক বছর ধরে পুরস্কার প্রদান অনুষ্ঠানটি টিএনটি চ্যানেলে প্রচার হচ্ছে, তবে এটি এখন টিবিএস চ্যানেলেও প্রচার হয়।
সর্বাধিক জয়
(সর্বনিম্ন ৩টি জয়)
ভুবনমোহন দাশ
ভুবনমোহন দাশ (১৮৪৪ - ১৩ জুলাই, ১৯১৪) ছিলেন দেশবন্ধু চিত্তরঞ্জন দাশের পিতা। তিনি স্বদেশপ্রেমিক ও সুলেখক ছিলেন। এছাড়াও তিনি "ব্রাহ্ম পাবলিক ওপিনিয়ন" ও "বেঙ্গল পাবলিক ওপিনিয়ন"-এর সম্পাদক ছিলেন। শেষজীবন পুরুলিয়ায় ধর্মচর্চার মধ্যে কাটান। তার জন্ম হয় বাংলাদেশের বিক্রমপুরে। পুরুলিয়ার বঙ্গভুক্তির পর ১৭ অগস্ট ১৯৫৭ তারিখে জীমূতবাহন সেন প্রমুখ শহরের কিছু বিশিষ্ট মানুষের অনুরোধে এবং তদনীন্তন পশ্চিমবঙ্গের মুখ্যমন্ত্রী ডক্টর বিধানচন্দ্র রায়ের উদ্যোগে দেশবন্ধুর পিতা ভুবনমোহন দাশ ও জননী নিস্তারিণী দেবীর সুবৃহৎ বসতবাড়িতে নিস্তারিণী কলেজের প্রতিষ্ঠা হয়।
খানাকুল বিধানসভা কেন্দ্র
খানাকুল টাউন (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। এই কেন্দ্র বর্তমানে আসনটি খোলা কিন্তু পূর্বে তপশীলি জাতির জন্য সংরক্ষিত ছিল।
এলাকা
খানা খানাকুল বিধানসভা (এসসি) কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত।
২০১১
২০১১ সালের নির্বাচনে তৃণমূল কংগ্রেসের ইকবাল আহমেদ সিপিআই (এম) -এর নিকটতম প্রতিদ্বন্দ্বী সুভাষ পারুইকে পরাজিত করেন।
কল্প
কল্প (সংস্কৃত: कल्प) বা অয়ন হ'ল হিন্দু সৃষ্টিতত্ত্ব ও বৌদ্ধ সৃষ্টিতত্ত্বের কাল বা সময়। সাধারণত কল্প হ'ল বিশ্ব বা মহাবিশ্বের সৃষ্টি ও পুনঃসৃষ্টির মধ্যবর্তী সময়।
হিন্দুধর্মে
হিন্দু পুরাণ অনুসারে, এক কল্প হ'ল পৃথিবীর ৪.৩২ বিলিয়ন বছরের সমান, যাকে "ব্রহ্মার এক দিন" বা "এক হাজার মহাযুগ" বলা হয়। প্রতিটি কল্প ১৪ টি মন্বন্তরে বিভক্ত এবং প্রতিটি কল্প ৭১টি যুগ চক্র বা ৩০৬,৭২০,০০০ বছর স্থায়ী হয়।
বৌদ্ধধর্মে
প্রাচীন বৌদ্ধধর্ম অনুসারে, কল্প' শব্দটি পালি ভাষার কপ্প শব্দ থেকে এসেছে এবং প্রাচীন ধর্মগ্রন্থ অঙ্গুত্তর নিকায় এর উল্লেখ রয়েছে। খ্রিস্টপূর্ব শেষ সহস্রাব্দের মাঝামাঝি দিকের বৌদ্ধ পাণ্ডুলিপি অনুসারে, কল্প বলতে বোঝায়, "যিনি সময়ের বাইরে চলে গেছেন"।. গৌতম বুদ্ধর মতে, পূর্বের কল্পগুলিতে অগণিত বুদ্ধের সংখ্যা ছিল। তিনি তাঁর শিক্ষাগুলি বর্তমান কল্পের সাথে সীমাবদ্ধ রেখেছেন এবং এ সময়কালের তিনি কোন গাণিতিক সংজ্ঞা দেননি।
মুক্তি মসজিদ
মুক্তি মসজিদ (Kurtuluş Camii), পূর্বে সেন্ট মেরি'স ক্যাথিড্রাল বা ঈশ্বরের পবিত্র মাদার চার্চ (Սուրբ Աստուածածին Եկեղեցի), তুরস্কের গাজিয়ানতেপ প্রদেশের শাহিনবে জেলায় অবস্থিত। প্রাথমিকভাবে একটি আর্মেনিয়ান অ্যাপোস্টোলিক গির্জা হিসেবে নির্মিত হয়েছিল, আর্মেনিয়ান গণহত্যার পর এটি একটি আস্তাবলে রূপান্তরিত হয়; এবং পরে জেলে। সার্কিস বলিয়ান —সুলতান আবদুল হামিদ দ্বিতীয়ের সেবাকারী অটোমান-আর্মেনিয়ান স্থপতি —গির্জাটির নকশা করেছিলেন। ভবনটি ১৮৯২ এবং ১৮৯৩ সালের মধ্যে নির্মিত হয়েছিল, যা পাথর গাঁথুনির মাধ্যমে সারকিস তোরোসিয়ান দ্বারা পরিচালিত হয়েছিল।
গির্জাটি একটি কমপ্লেক্সের অংশ ছিল যেখানে একটি স্কুল এবং অ্যান্টেপের কাজার ডায়োসিসের প্রশাসনিক ভবনও ছিল।
এর নির্মাণ এবং গির্জা হিসেবে ব্যবহার
থাম্ব|পবিত্র মাদার অফ গড আর্মেনিয়ান চার্চ ১৯২০ সালে একটি ছবিতে চিত্রিত গাজিয়ানতেপে বসবাসকারী আর্মেনিয়ানদের প্রথম উপাসনাস্থল ছিল পাহাড়ের পূর্বদিকে পাথুরে এলাকায় একটি গুহা যেখানে বর্তমান ভবনটি অবস্থিত। সময়ের সাথে সাথে, গুহার পশ্চিম অংশের শিলাগুলি খোদাই করা হয়েছিল এবং একটি গির্জা গঠনের জন্য তিনটি স্তম্ভ যুক্ত করা হয়েছিল। গুজব অনুসারে, বালিয়ান নামে একজন আর্মেনিয়ান, যিনি জেরুজালেমে যাচ্ছিলেন, তিনি গুহায় পূজা করা দেখে তীর্থযাত্রা ছেড়ে দেন এবং শহরে থেকে যান এবং অনুমতি নিয়ে সেন্ট মেরির নামে একটি গির্জা তৈরি করেন।
সেন্ট মেরি চার্চ ছিল ১৭ শতকে গাজিয়ানটেপের প্রথম গুরুত্বপূর্ণ আর্মেনিয়ান চার্চ।  ১৮৭৩ সালে, সেন্ট মেরি চার্চের জায়গায় একটি নতুন গির্জা নির্মাণের সিদ্ধান্ত নেওয়া হয়েছিল, যা সময়ের সাথে সাথে ক্ষতিগ্রস্ত হয়েছিল এবং মেরামত করা হয়েছিল।
নতুন গির্জাটি সুলতান দ্বারা নির্মিত হয়েছিল। এটি  দ্বিতীয় আব্দুল হামিদের স্থপতি অটোমান আর্মেনিয়ান সারকিস বালিয়ান দ্বারা পরিকল্পনা করা হয়েছিল এবং সারকিস তোরোসিয়ান দ্বারা নির্মিত হয়েছিল। অটোমান-রাশিয়ান যুদ্ধ এবং মহামারীর কারণে নির্মাণে দীর্ঘ সময় লেগেছিল; এটি ১৮৯২ সালে সম্পন্ন হয়েছিল। পাথরের কাজটি করেছিলেন সার্কিস কাদেহিয়ান।  গির্জার ঘণ্টাটি ব্রাজিলে নির্মাণ করেছিলেন লন্ডনে বসবাসকারী আর্মেনিয়ান Hrant Köşkeryan নামে একজন ।  ঘণ্টাটি গাজিয়ানতেপ প্রত্নতত্ত্ব জাদুঘরে সংরক্ষিত আছে ।
১৯০১ সালে, গির্জার প্রাঙ্গণে শিশুদের শিক্ষার জন্য একটি স্কুল তৈরি করা হয়েছিল। সন্ন্যাসী মোভসেস জামগোচিয়ান দ্বারা নির্মিত স্কুলটির নাম ভার্তানিয়া কিন্ডারগার্টেন।
১৯১৫ সালের ঘটনার পর গির্জার ভবনটি খালি হয়ে যায় প্রজাতন্ত্রের যুগে এটি পূজা বন্ধ ছিল।
জেলের সময়কাল
১৯৩০-১৯৮০ এর মধ্যে এটি বিচার মন্ত্রণালয়ের কাছে বরাদ্দ করা হয়েছিল এবং এটি কারাগার হিসাবে ব্যবহৃত হয়েছিল । তিনি কারাগারে থাকার সময়, তার জানালায় লোহার বার যুক্ত করা হয়েছিল এবং কিছু খোলা বন্ধ ছিল।
মসজিদে রূপান্তর
ভবনটি ১৯৮০-১৯৮৫ সালের মধ্যে মেরামত করা হয়েছিল এবং একটি মসজিদে রূপান্তরিত হয়েছিল এবং কুর্তুলুস মসজিদ নামে নামকরণ করা হয়েছিল ।  এই রূপান্তরের সময়, চারকোণা বেল টাওয়ারের কিছু অংশ ভেঙে ফেলা হয় এবং একটি একক বারান্দা সহ একটি নলাকার কাঠামোতে পরিণত হয়। পরবর্তী সময়ে একটি দ্বিতীয় মিনার নির্মিত হয়েছিল।
একটি সাংস্কৃতিক সম্পত্তি হিসাবে নিবন্ধন
বিল্ডিং, যা ঐতিহ্যবাহী স্থাপত্য নির্মাণ কৌশলের একটি উদাহরণ হিসাবে গুরুত্বপূর্ণ বলে বিবেচিত হয়, সেই সময়ের জীবনধারাকে বোঝায় এবং রাস্তার ঐতিহ্যগত গঠন তৈরি করে; ২০১৭ সালে, এটি সংস্কৃতি ও পর্যটন মন্ত্রণালয় দ্বারা সুরক্ষিত একটি স্থাবর সাংস্কৃতিক সম্পত্তি হিসাবে নিবন্ধিত হয়েছিল।
২০২৩ সালের ভূমিকম্প
২০২৩ সালের তুরস্ক–সিরিয়া ভূমিকম্পে মসজিদের গম্বুজ এবং দেয়াল ধসে পড়ে এবং মিনারটি আংশিকভাবে ধ্বংস হয়ে যায়। থাম্ব|ভূমিকম্পের পর মসজিদের ছবি
স্থাপত্য বৈশিষ্ট্য
এটি একটি ৩১-মিটার-উচ্চ গথিক শৈলীর বিল্ডিং যা ১১০০ বর্গ মিটার এলাকায় নির্মিত। এটি দেয়াল দিয়ে ঘেরা একটি পাথরের উঠানে অবস্থিত। এর পাঁচটি দরজা রয়েছে, দুটি উত্তরমুখী, দুটি দক্ষিণমুখী এবং একটি পশ্চিমমুখী।
কাটা পাথরে তৈরি দেয়ালে প্রথম দুই সারিতে সূক্ষ্ম খিলান জানালা এবং উপরের অংশে গোলাকার জানালা রয়েছে। স্থানীয় "keymıh", "হাভারা" এবং বেসাল্ট পাথর উপকরণ হিসেবে ব্যবহৃত হত।  মিহরাবটি একটি আয়তাকার কুলুঙ্গির আকারে বাইরের দিকে প্রসারিত হয়। মিহরাবের দেয়ালে তিন সারিতে একটি সারি জানালা এবং পেডিমেন্টের মাঝখানে একটি গোলাকার জানালা রয়েছে। ভবনের কোণ এবং জানালার ছাঁচ স্থানীয় কালো এবং সাদা পাথর দিয়ে তৈরি।
এটি একটি হিপড ছাদ দিয়ে আবৃত। মূল স্থানের কেন্দ্রীয় অংশটি একটি বৃত্তাকার ড্রাম সহ একটি উঁচু গম্বুজ।
ক্রিকেট বিশ্বকাপের রেকর্ড তালিকা
বিশ্বকাপে ভারতের জাতীয় দলের তথা বিশ্বের অন্যতম ব্যাটিং প্রতিভা শচীন টেন্ডুলকার অনেকগুলো ব্যক্তিগত রেকর্ড করেছেন। ১৯৯৭ সালে উইজডেনের বর্ষসেরা খেলোয়াড় হিসেবে নির্বাচিত শচীন বিশ্বক্রিকেটে পূজনীয় হয়ে রয়েছেন। যে-কোন খেলোয়াড়ের তুলনায় টেন্ডুলকার বিশ্বকাপ ক্রিকেটের ইতিহাসে সবচেয়ে বেশি অর্ধ-শতক, সেঞ্চুরী ও রান করেছেন। অস্ট্রেলীয় পেসার গ্লেন ম্যাকগ্রা বোলিং বিভাগে ব্যক্তিগতভাবে প্রভাব বিস্তার করে আছেন। তিনি দলের পক্ষে চারটি বিশ্বকাপে অংশ নিয়েছেন। ম্যাকগ্রা সবচেয়ে কম ইকোনমী রেটে সর্বোচ্চ উইকেট শিকার করেছেন, সেরা বোলিং পরিসংখ্যান করেছেন।
নির্দেশনাসমূহ
(ক)নির্দিষ্টসংখ্যক ওভারে (সাধারণতঃ ৫০ ওভারে) ৩ উইকেটের বিনিময়ে ৩০০ রান করে খেলা শেষ করেছে। অথবা,
(খ) বিপক্ষের রানকে অতিক্রম করেছে ৫০ ওভার বা তারও আগে।
(ক) সর্বমোট রান ৫০ ওভার বা তারও আগে ৩০০ রান করে ১০ উইকেটের সকলেই আউট হয়ে যাওয়াকে বুঝায়।অথবা,
(খ) দশ উইকেটের মধ্যে এক বা দুইজন ব্যাটস্‌ম্যান যদি ব্যাট নিয়ে মাঠে নামতে অসমর্থ হয়ে যাওয়ার ফলে সকলকেই আউট বুঝায়।
ব্যাটিং পর্যায়ে
বোলিং পর্যায়ে
চলমান পর্যায়ে
ব্যাটিং
right|thumb|শচীন তেন্ডুলকর বিশ্বকাপে যে-কোন খেলোয়াড়ের চেয়ে সবচেয়ে বেশি রান করেন।|alt=A man with dark skin in a light blue sleeveless pullover and dark blue t-shirt facing to the right. He is wearing a wide-brimmed white hat and is standing in front of some empty bleachers with trees further behind. right|thumb|[[রিকি পন্টিং বিশ্বকাপে সবচেয়ে বেশি ছক্কা বা সিক্স মারেন।|alt=A white man with stubble, wearing a dark blue baseball cap with three white stripes on the peak and a yellow logo on the front. He is wearing a dark blue top with three yellow stripes down each arm from the shoulder and is leaning forward in front of a doorway.]]
যা স্মরণীয় হয়ে আছে
thumb|right|গ্রেইম স্মিথ (দঃ আফ্রিকা) বিশ্বকাপ ক্রিকেটে ধারাবাহিকভাবে ৪টি হাফ-সেঞ্চুরি করেন।|alt=A white man with short dark hair in a green all-weather jacket. He is standing in front of a large expanse of grass.
বোলিং
right|thumb|অস্ট্রেলীয় ফাস্ট বোলার হিসেবে গ্লেন ম্যাকগ্রা বিশ্বকাপ ক্রিকেটে অন্য যে-কোন বোলারের চেয়ে এগিয়ে রয়েছেন।|alt=A white cricketer in cricket whites, wearing a baggy green cap. He has his hands on his hips and he is looking to his right. He is standing in front of a bleacher.
একটি টুর্ণামেন্টে
২০০৩ সালের বিশ্বকাপ ক্রিকেট প্রতিযোগিতায় চামিন্দা ভাস, শ্রীলঙ্কা; ব্রেট লি, অস্ট্রেলিয়া এবং গ্লেন ম্যাকগ্রা, অস্ট্রেলিয়া - প্রত্যেকেই ২০টিরও বেশি উইকেট লাভ করার কৃতিত্ব অর্জন করেছেন।
ফিল্ডিং
right|thumb|এডাম গিলক্রিস্ট বিশ্বকাপের ইতিহাসে সফলতম উইকেটকিপারের মর্যাদা পেয়েছেন।|alt=A man in a white cricket shirt and a baggy green cap, with his left hand on his chin, looking to his right সেরা ফিল্ডারের মর্যাদা বিশ্বকাপ ক্রিকেটের ইতিহাসে (১৯৭৫ থেকে অদ্যাবধি) বিভিন্ন ধরনের হলেও সেরা উইকেটকিপার হিসেবে সংশ্লিষ্ট ক্রীড়ামোদীরা সকলেই অস্ট্রেলিয়ান উইকেটকিপার কাম ব্যাটস্‌ম্যান এডাম গিলক্রিস্টকে একবাক্যে স্বীকার করে নিয়েছেন। তিনি একই সংগে একটি টুর্ণামেন্টে ও একটি ম্যাচে সর্বাধিকসংখ্যক ব্যাটস্‌ম্যানকে আউট করার বিরল কৃতিত্বের দাবীদার হয়েছেন।
অতিরিক্ত রান
এক্সট্রা বা অতিরিক্ত একটি ক্রিকেটীয় পরিভাষা যা ব্যাটস্‌ম্যান কর্তৃক ব্যাটকে বলের সাথে সংযোগ না ঘটিয়েই রান করা। অথবা, নো-বলে ব্যাটসম্যান কর্তৃক রান করলে ঐ রানটি সংশ্লিষ্ট ব্যাটস্‌ম্যানের রানের সাথে যুক্ত হলেও বোলার কর্তৃক আরো একটি বল যুক্ত হবে, রানও মাশুল গুণতে হবে। সাধারণত অতিরিক্ত রান পৃথকভাবে স্কোরকার্ডের সাথে যুক্ত হয়ে দলের রান বৃদ্ধিতে সহায়ক হয়। অস্ট্রেলিয়ার স্কোরকার্ডে এক্সট্রা'র পরিবর্তে সানড্রি শব্দ প্রয়োগ দেখা যায়।
মাঠ
২০১১ সালে বাংলাদেশ, ভারত ও শ্রীলঙ্কায় অনুষ্ঠিতব্য বিশ্বকাপ ক্রিকেট প্রতিযোগিতার পূর্বে বিভিন্ন দেশে ৯ বার অনুষ্ঠিত হয়। সবচেয়ে বেশি চারবার ইংল্যান্ডে অনুষ্ঠিত হয়। ইংল্যান্ডের মাঠগুলো বেশি ম্যাচ আয়োজনের সুযোগ পেয়েছে।
আম্পায়ার
ওয়েস্ট ইন্ডিজের স্টিভ বাকনার (১৯৯২ থেকে ২০০৭ পর্যন্ত) বিশ্বকাপের ৫টি ফাইনালে আম্পায়ারের গুরুদায়িত্ব সফলভাবে পালন করেন যা বিশ্বকাপ ক্রিকেটের ইতিহাসে বিরল রেকর্ড হয়ে রয়েছে। এছাড়াও তিনি ইংল্যান্ডের আম্পায়ার ডেভিড শেফার্ডের তুলনায় মাত্র দু'টি ম্যাচ কম আম্পায়ারিং করেছেন।
বয়স
২০ বছরের কম বয়সী ৩২ জন খেলোয়াড় বিশ্বকাপ ক্রিকেটে খেলেছেন। তন্মধ্যে ২১ জনই ভারতীয় উপ-মহাদেশের। এছাড়াও, অদ্যাবধি ১৪ জন খেলোয়াড় এ প্রতিযোগিতায় ৪০ বা এর বেশি বয়সী খেলোয়াড় হিসেবে অংশগ্রহণ করেন।
ভূঁইয়া
ব্যুৎপত্তি
ভূইয়া ছিল একটি জমিদার বা সর্দারদের বোঝাতে ব্যবহৃত একটি উপাধি। এটি সংস্কৃত শব্দ ভূমি থেকে উদ্ভূত হয়েছে।
ইতিহাস
এই গোষ্ঠীর উৎস রহস্যের মধ্যে নিমজ্জিত আছে। এই মূল গোষ্ঠীটি প্রায়শই আদি ভূঁইয়া বা পূর্বসূরি ভূঁইয়া হিসাবে পরিচিত। তৃতীয় নবম শতাব্দীতে ম্লেচ্ছ রাজবংশের তৃতীয় বালভর্মণের রাজত্বকালে ভূঁইয়াদের উপস্থিতির প্রমাণ পাওয়া যায়। আদি- ভূঁইয়া গোষ্ঠী বেশিরভাগ বিশ্বাস-ভিত্তিক আদর্শের সাথে স্থিতাবস্থা বজায় রেখেছে।  আদি-ভূঁইয়া গোষ্ঠীর পরবর্তী ভিত্তি বারো ভূঁইয়া সর্দার হিসাবে পরিচিতি লাভ করে।
মেরি আকরামি
কর্মজীবন
মেরি আকরামি ২০০১ সালে আফগানিস্তানে তালেবানি শাসনামল শেষ হবার পর জার্মানির বন শহরে আফগানিস্তানের উপর আয়োজিত এক কনফারেন্সের আফগান সুশীল সমাজের প্রতিনিধিত্ব করেছিলেন। ২০০৩ সালে তার নারী দক্ষতা উন্নয়ন কেন্দ্র দেশটির রাজধানী কাবুলে দেশটির প্রথম নারী আশ্রয়কেন্দ্র খোলে। এটি আফগানিস্তানের নারীদের আইনি পরমার্শ, সাক্ষরতা বিষয়ক ক্লাস, মানসিক কাউন্সিলিং ও নারীদের বিভিন্ন রকম প্রশিক্ষণ প্রদান করে থাকে।
মেরি আকরামি দিনের ২৪ ঘণ্টাই মোবাইল ফোনের মাধ্যমে আফগান নারীদের সেবায় নিয়োজিত থাকেন। তার নেতৃত্বের অধীনে নারী দক্ষতা উন্নয়ন কেন্দ্রের সহায়তায় বহু নির্যাতিত আফগান নারী তাদের নির্যাতনকারীদের বিরুদ্ধে প্রকাশ্যে অভিযোগ করেছে এবং নির্যাতনকারীদের বিরুদ্ধে দেশটির আদালতে মামলা দায়ের করেছে, যা রক্ষণশীল আফগান সমাজে পূর্বে শোনা যায় নি। তার প্রগতিশীল কর্মকাণ্ডের জন্য তাকে উগ্রপন্থী গোষ্ঠী হুমকি দেওয়া সত্ত্বেও তিনি থেমে থাকেন নি, তিনি এগিয়ে গিয়েছেন সামনের দিকে।
সম্মাননা
তার কর্মকাণ্ডের স্বীকৃতিস্বরূপ ২০০৭ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১৬ সালে তিনি 'অনুপ্রেরণাদায়ী ও প্রভাবশালী' বিভাগে বিবিসি ১০০ নারী র তালিকায় স্থান পান।
নরগুন্দ
নরগুন্দ (Nargund) ভারতের কর্ণাটক রাজ্যের গদাগ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০৫ মিটার (১৯৮৪ ফুট)।
জনসংখ্যার উপাত্ত
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে নরগুন্দ এর সাক্ষরতার হার কম।
এই শহরের জনসংখ্যার ১৪% হল ৬ বছর বা তার কম বয়সী।
ফুটবল ক্লাব ক্রোতোনে
ফুটবল ক্লাব ক্রোতোনে (Football Club Crotone; সাধারণত এফসি ক্রোতোনে নামে পরিচিত) হচ্ছে ক্রোতোনে ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯১০ সালে প্রতিষ্ঠিত হয়েছে। এফসি ক্রোতোনে তাদের সকল হোম ম্যাচ ক্রোতোনের স্তাদিও এৎসিয়ো শিদায় খেলে থাকে; যার ধারণক্ষমতা হচ্ছে ১৬,৫৪৭। বর্তমানে এই ক্লাবের ম্যানেজারের দায়িত্ব পালন করছেন জিওভান্নি স্ত্রোপ্পা এবং সভাপতির দায়িত্ব পালন করছেন জিয়ান্নি ভ্রেন্না। ইতালীয় গোলরক্ষক আলেক্স কোরদাজ এই ক্লাবের অধিনায়কের দায়িত্ব পালন করছেন।
ম্যালভার্ন পানি
ম্যালভার্ন পানি বা ম্যালভার্ন জল হল প্রাকৃতিক ঝরনার জল বা পানি যা ইংল্যান্ডের দুটি কাউন্টি হেয়ারর্ফোডশায়ার ও ওরচেস্টারশায়ার এর সীমান্তে ম্যালভার্ন পাহাড়ে পাওয়া যায়।
উৎসসমূহ
জল বা পানির গুণাগুণ তার উৎসের উপর নির্ভর করে, যুক্তরাজ্য পাওয়া প্রাচীনতম এবং সব থেকে কঠিন পাথর বা শিলা পাওয়া যায় এই ম্যালভর্ন পাহাড়ে । তাদের ভূতত্ত্ব ম্যালভার্ন এর ঝর্ণার জল বা পানির মানের কারণ। এই পাহাড় প্রাক-কেম্ব্রিয়ান আগ্নেয় এবং রূপান্তরিত শিলা দ্বারা গঠিত, যার প্রাচীনতমটি ৬৭০ মিলিয়ন বছরের পুরনো। ম্যালভর্ন জল বৃষ্টির পানি এবং তুষার মিশ্রিত পানি, যা প্রায় ৩০০ মিলিয়ন বছর আগে টেকটনিক আলোড়নে চাপের দ্বারা সৃষ্ট। বৃষ্টির উপর নির্ভর করে প্রবাহ ৩৫০ লিটার (৭৭ গ্যালন) প্রতি মিনিটে আবার কখন 36 লিটার (8 গ্যালন) প্রতি মিনিটে পরিবর্তিত হতে পারে। খুব সূক্ষ্ম ফাটল অন্যান্য অমেধ্য এর জন্য একটি ফিল্টার হিসাবে কাজ করে। ম্যালভার্ন হিলের উপর সকল ঝরনার ম্যাধ্যমে যে পরিমাণ জল প্রবাহিত হয় তার জন্য এখানকার বৃষ্টিপাত পর্যাপ্ত বলে মনে করা হয়। বসন্তে ভারী বৃষ্টিপাতের পর ছয় থেকে আট সপ্তাহ প্রচুর পানি প্রবাহিত এবং একটি শুষ্ক সময়ের পর প্রবাহ কমে যায়।
বিশুদ্ধতা
জল বা পানি দীর্ঘদিন পর্যন্ত তার বিশুদ্ধতা জন্য প্রশংসিত। ১৭৫৬ সালে ডাঃ জন ওয়াল জল পরীক্ষা করেন, এতে দেখা যায়, এটা খুব অল্প খনিজ যুক্ত। তিনি বলেন  "ম্যালভার্ন পানি কিছুই না ধারণ করার জন্য বিখ্যাত"। এছাড়াও উইলিয়াম হিবারডেন ম্যালভার্ন জলের বিশুদ্ধতা উল্লেখ করেন, তিনি বলেন "ম্যালভর্ন পানি ইংল্যান্ডে অন্য কোন ঝরনার পানি থেকে বিশুদ্ধ, যা আমি কখনও পরীক্ষা করেছি বা শুনেছি"।
ঝরনা
ম্যালভর্ন পাহাড়ে অন্তত ৭০ টি উৎস রয়েছে এই জলের, যেখানে স্থানীয়রা বিনা খরচে তাদের পাত্র পূরণ করে থাকে। কিছু জনপ্রিয় উৎস হল:
নিনজুৎসু
নিনজুৎসু (忍术) কখনও কখনও শব্দটি নিনপোর (忍 法) সঙ্গে অদলবদল একটি মার্শাল আর্ট, কৌশল, এবং লৌকিকতাবর্জিত যুদ্ধবিগ্রহ এবং গেরিলা কৌশল যা গুপ্তচরবৃত্তির শিল্প যেটি শিনবিরা (জাপানের বাইরে সাধারণভাবে নিনজা হিসাবে পরিচিত) অনুশীলন করে।
যদিও "আধুনিক নিনজুৎসুর" বিভিন্ন শৈলী আছে, এই শৈলী ঐতিহাসিক বিতর্কিত। কোন কোন স্কুল এবং মাস্টার দাবী করে "শুধুমাত্র সত্য এবং বৈধ উত্তরাধিকার" বলে কিন্তু নিনজুৎসু আধুনিক মার্শাল আর্ট যেমন জুডো, কারাতে বা তায়কোয়ান্দোর মত সম্পূর্ণভাবে কেন্দ্রীভূত না। তগাকুরে-রিউ কে ১৫০০শ শতকের নিনজুৎসুর প্রাচীনতম নথিবদ্ধ ফর্ম হিসেবে বলা হয়।
কর্মকাণ্ড
thumb|left|১৯শ শতাব্দীর নিনজুৎসু নিনজাদের বেশির ভাগ কর্মকাণ্ড ছিল গোপন। ছদ্মবেশে শত্রুর ডেরায় হানা দিয়ে তারা নিঃশব্দে গুপ্তহত্যার মতো গুরুতর ঘটনা ঘটিয়ে আসত। কথিত আছে, সামুরাই বীরেরা গুপ্তচরবৃত্তির জন্য নিনজাদের ভাড়া করতেন। নিনজাদের বেশভূষা আর চালচলন ছিল রহস্যময়। চোখ দুটো বাদ দিয়ে তাদের প্রায় পুরো শরীর বিশেষ পোশাকে ঢাকা থাকত। তারা বিশেষ মার্শাল আর্ট জানত, যা শারীরিকভাবে প্রতিপক্ষকে কুপোকাত করতে খুব কার্যকর। এ ছাড়া নিনজারা ধারাল ও তীক্ষ্ন কিছু ধাতব অস্ত্র বয়ে বেড়াত, যেগুলো ব্যবহারে বিশেষ দক্ষতার প্রয়োজন। নীরবে-নিভৃতে অনেকটা ছায়ার মতো বিচরণ করত তারা। সুযোগ বুঝে অতর্কিতে ঝাঁপিয়ে পড়ত শত্রুর ওপর।
অস্ত্রশস্ত্র
শুরিকেন বলে তারকা আকৃতির একটা ধারালো অস্ত্র ব্যবহার করত নিনজারা। এটি ছুড়ে মারা হতো। আরও ছিল ফুকিয়া বলে পরিচিত ব্লোপাইপ। ফুঁ দিয়ে ব্যবহার করা হতো এই অস্ত্র। এটি শব্দহীন হলেও খুব মারাত্মক। এ ছাড়া আরও কিছু নিজস্ব অস্ত্র ছিল তাদের। এসব অস্ত্র ব্যবহারে বিশেষ প্রশিক্ষণের প্রয়োজন হতো। ঝানু তলোয়ারবাজ হিসেবেও নিনজাদের খ্যাতি রয়েছে। বিশেষভাবে তৈরি তাদের এই তলোয়ার কেবল প্রতিপক্ষকে ঘায়েল করতে নয়, পাথুরে দেয়াল বেয়ে লুকিয়ে শত্রুর প্রাসাদে প্রবেশের ক্ষেত্রেও এটি কাজে লেগেছে।
পোশাক
নিনজারা এমন পোশাক পরত, যা অন্ধকারে পুরোপুরি আড়াল করে রাখত তাদের। এ জন্য গাঢ় নেভি-ব্লু পোশাক বেশি পরত তারা। একই সঙ্গে কালো পোশাকও পরত। নিনজাদের অদৃশ্য হয়ে যাওয়ার কোন তথ্য পাওয়া যায়নি। তবে কিছু বিশেষজ্ঞের মতে, শত্রুকে বিভ্রান্ত করতে হঠাৎ করে ধোঁয়ার বোমা মেরে ঘোলাটে পরিবেশে তৈরি করে তারা পালিয়ে যেতে পারত।
আবদুল লতিফ মন্ডল
শহীদ আবদুল লতিফ (জন্ম: ১৯৪৭ - মৃত্যু: ৬ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ৪৫।
জন্ম ও শিক্ষাজীবন
শহীদ আবদুল লতিফের পৈতৃক বাড়ি গাইবান্ধা জেলার পলাশবাড়ী উপজেলার পবনাপুর ইউনিয়নের চরেরহাট গ্রামে। তিনি অবিবাহিত ছিলেন। তার বাবার নাম তোরাপ আলী এবং মায়ের নাম বালি বেগম।
কর্মজীবন
আবদুল লতিফ চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। এর অবস্থান ছিল সৈয়দপুরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে জেড ফোর্সের অধীনে বাহাদুরাবাদ ঘাট, রাধানগর ও ছোটখেলসহ আরও কয়েক স্থানে সাহসিকতার সঙ্গে যুদ্ধ করেন।
মুক্তিযুদ্ধে ভূমিকা
১৯৭১ সালের ৩ নভেম্বর সিলেট জেলার গোয়াইন ঘাটে নিস্তব্ধ শীতের রাতে আবদুল লতিফসহ মুক্তিযোদ্ধারা অস্ত্র কাঁধে এগিয়ে যান। তারা কয়েকটি দল (কোম্পানি) ও উপদলে (প্লাটুন) বিভক্ত। নিঃশব্দে তারা সমবেত হন পাকিস্তান সেনাবাহিনীর অবস্থানের অদূরে। লক্ষ্য পাকিস্তান সেনাবাহিনীকে আক্রমণ করে চিরতরে উচ্ছেদ করা। পাকিস্তানি ঘাঁটির তিন দিকে ছিল নদী। সে কারণে আবদুল লতিফেরা ছিলেন সুবিধাজনক অবস্থায়। মূল আক্রমণকারী দলের মুক্তিযোদ্ধাদের একপর্যায়ে নদী অতিক্রম করতে হয়। আবদুল লতিফ ছিলেন মূল আক্রমণে। তারা তাদের অন্য দলের ফায়ারিংয়ের ছত্রচ্ছায়ায় নৌকায় দ্রুত নদী অতিক্রম করেন। নদীর ঘাটপাড়ে ছিল পাকিস্তানিদের কয়েকটি বাংকার। আবদুল লতিফেরা নদী অতিক্রম করে ওই সব বাংকার লক্ষ্য করে অসংখ্য গ্রেনেড ছোড়েন।
পাকিস্তানি সেনারা হতভম্ব হয়ে পড়ে। কারণ, ঘাট এলাকা হয়ে পশ্চিম দিক থেকে এই আক্রমণ ছিল তাদের জন্য কল্পনাতীত। এ জন্য তারা মোটেও প্রস্তুত ছিল না। তীব্র আক্রমণে ভীতসন্ত্রস্ত পাকিস্তানি সেনারা নদীর তীরের অবস্থান ছেড়ে পেছনে গিয়ে ত্বরিত সমবেত হয়। সেখানে ছিল পাকা গুদামঘর। তারা দ্রুত গুদামের ছাদে উঠে মেশিনগান ও এলএমজি স্থাপন করে। নল ঘুরিয়ে ঘুরিয়ে ব্যাপক গুলিবর্ষণ শুরু করে। তখন সকাল আনুমানিক পাঁচটা। আবদুল লতিফ ও তার সহযোদ্ধারা পাকিস্তানিদের প্রচণ্ড গোলাগুলি উপেক্ষা করে নদীর পাড়ে উঠে পড়েন। সাহসিকতার সঙ্গে পাকিস্তানিদের পাল্টা আক্রমণ করেন। একপর্যায়ে দুঃসাহসী আবদুল লতিফ গুদামঘরের কাছে যান। ছাদ লক্ষ্য করে কয়েকটি গ্রেনেড নিক্ষেপ করেন। হতাহত হয় কয়েকজন পাকিস্তানি সেনা। এ সময় পাকিস্তানিদের গুলিতে শহীদ হন তিনি। সহযোদ্ধারা তাকে উদ্ধার করার আগেই নিভে যায় তার জীবন প্রদীপ।
তুমুল রক্তক্ষয়ী যুদ্ধের পর পাকিস্তানি সেনারা ব্যাপক ক্ষয়ক্ষতি স্বীকার করে সেখান থেকে পালিয়ে যায়। মুক্ত হয় বিরাট এলাকা। তবে এ বিজয় আবদুল লতিফ দেখে যেতে পারেননি। পরে সহযোদ্ধারা তাকে সেখানেই সমাহিত করেন। এর আগে ২৪ অক্টোবর আবদুল লতিফ ও তার সহযোদ্ধারা সেখানে আক্রমণ করেছিলেন। কিন্তু সেদিন ব্যাপক ক্ষয়ক্ষতি স্বীকার ও পাকিস্তানিদের তাড়া খেয়ে তাদের পিছে হটে যেতে হয়েছিল। পাকিস্তানিরা তার অনেক আহত সহযোদ্ধাকে যুদ্ধক্ষেত্রের আশপাশ থেকে খুঁজে খুঁজে বের করে হত্যা করে।
সিন্ধু পরিষদে পাকিস্তান প্রস্তাব
সিন্ধু বিধানসভা প্রথম ব্রিটিশ ভারতীয় আইনসভা ছিল, যারা পাকিস্তানের পক্ষে প্রস্তাব পাস করে। জিএম সৈয়দের তত্ত্বাবধানে প্রভাবশালী সিন্ধি কর্মী ও অন্যান্য গুরুত্বপূর্ণ নেতারা এই প্রস্তাবের অগ্রভাগে ছিলেন। প্রাদেশিক স্বায়ত্তশাসন আন্দোলন ১৯৩৮ সালে মুসলিম লীগে যোগ দেয় এবং সিন্ধু পরিষদে পাকিস্তান প্রস্তাব পেশ করে। ১৮৯০ সালে সিন্ধু প্রথম বারের মতো বোম্বাই বিধানসভায় প্রতিনিধিত্ব অর্জন করে। চারজন সদস্য সিন্ধুর প্রতিনিধিত্ব করেন। সেই নেতারা এবং সিন্ধুর আরও অনেকে বোম্বে প্রেসিডেন্সি থেকে সিন্ধুর পৃথকীকরণ নিশ্চিত করতে গুরুত্বপূর্ণ ভূমিকা পালন করেছিলেন, যা ১৯৩৬ সালে সংঘটিত হয়েছিল। সিন্ধুর নবনির্মিত প্রদেশ সাম্প্রদায়িক ও সংখ্যালঘুদের প্রতিনিধিত্বের ভিত্তিতে নির্বাচিত নিজস্ব একটি আইনসভা গঠন করে। ১৯৩৬ সালে স্যার ল্যান্সেলট গ্রাহামকে ব্রিটিশ সরকার সিন্ধুর প্রথম গভর্নর হিসেবে নিযুক্ত করেন। তিনি কাউন্সিলের প্রধানও ছিলেন, যার মধ্যে ১৯৩৭ সাল পর্যন্ত সিন্ধুর বিষয়গুলি পরিচালনার জন্য বোম্বে কাউন্সিলের দুইজন উপদেষ্টা সহ ২৫ জন সদস্য ছিলেন। ব্রিটিশরা এক শতাব্দী ধরে এলাকাটি শাসন করে। ইংরেজ অভিযাত্রী রিচার্ড বার্টনের মতে, সিন্ধু ব্রিটিশ ভারতে সবচেয়ে অস্থির প্রদেশগুলির একটি ছিল এবং এটি অন্ততপক্ষে উবায়দুল্লাহ সিন্ধি ও মোহাম্মদ আলী জিন্নাহর মতো অনেক বিশিষ্ট মুসলিম নেতার বাসস্থান ছিল, যারা বৃহত্তর মুসলিম স্বায়ত্তশাসনের জন্য সংগ্রাম করেছিলেন। ১৯৪০ সালের ২৩ মার্চ লাহোরে মুসলিম লীগের ২৭ তম অধিবেশনেস্যার হাজী আবদুল্লাহ হারুন তাদের মধ্যে একজন অন্যতম ছিলেন, যারা পাকিস্তান প্রস্তাবে বক্তৃতা ও সমর্থন করেছিলেন।
মারিয়া (উপন্যাস)
মারিয়া (María) কলম্বীয় লেখক জর্জ আইজ্যাকস প্রণীত আবেগঘন উপন্যাস। ১৮৬৪ থেকে ১৮৬৭ সময়কালে তিনি এ উপন্যাসটি রচনা করে গেছেন। স্প্যানীয় আবেগধর্মী আন্দোলনকে ঘিরে এর প্রেক্ষাপট রচিত হয়েছে। ১৯২০ থেকে ১৯৩০-এর দশক পর্যন্ত লাতিন আমেরিকার পাঠকমহলে এটি ব্যাপক সাড়া জাগিয়েছিল।
মূল্যায়ন
আইজ্যাকসের একমাত্র উপন্যাস এটি । তা স্বত্ত্বেও মারিয়াকে উনবিংশ শতকে স্পেনীয় আমেরিকান সাহিত্যে সর্বাপেক্ষা গুরুত্বপূর্ণ সাহিত্য-কর্ম হিসেবে বিবেচনা করা হয়ে থাকে। আলফান্সো এম এসকুদেরো একে সর্বাপেক্ষা সেরা স্পেনীয় ভাষায় লিখিত আবেগঘন উপন্যাস হিসেবে চিত্রিত করেছেন। উপন্যাসের লেখার ধরনের সাথে চাতিওব্রায়ান্ডের আতালা উপন্যাসের তুলনা করা চলে। প্রেক্ষাপটের বিস্তৃত বিবরণ ও গদ্যের সুচারু প্রয়োগ এ উপন্যাসের উল্লেখযোগ্য বিষয়।
উপন্যাসে বেশ কয়েকজনের আত্মজীবনী তুলে ধরা হয়েছে। নিজ গ্রাম ভ্যাল দেল ককা থেকে প্রধান দুই চরিত্র কিংবা এফরেইনের বোগোতায় প্রত্যাবর্তন তার লেখায় চলে এসেছে। দাবী করা হয় যে, মারিয়া নিজেই কমপক্ষে একটি অংশে লেখকের কাকাতো বোন ছিলেন। আইজ্যাকসের পরিবারের এল পারাইসোকে উপন্যাসের সর্বত্র গুরুত্বপূর্ণ স্থান হিসেবে রাখা হয়েছে যা বর্তমানে যাদুঘর হিসেবে সংরক্ষিত ।
সংক্ষিপ্ত বিবরণ
ভ্যাল ডেল ককা গ্রামের মারিয়া ও তার কাকাতো ভাই এফরেইনের মধ্যকার গভীর ভালোবাসা উপন্যাসে রয়েছে। মাঝখানে দুই কিশোর-কিশোরী চরিত্রের ভালোবাসায় পতিত হওয়ার বিষয় রয়েছে কিন্তু বাস্তবতা তাদের ভালোবাসায় অন্তরক হিসেবে কাজ করে। প্রথম বাঁধা হিসেবে রয়েছে কলম্বিয়ার রাজধানী বোগোতা থেকে ছয় বছর মাধ্যমিক শিক্ষা সমাপণ শেষে এফরেইনের প্রত্যাবর্তন। ভ্যাল ডেল ককায় তারা দুজন একত্রে বসবাস করতে সক্ষম হয়। কিন্তু মাত্র তিন মাস পরই এফরেইনকে জোরপূর্বক চিকিৎসাশাস্ত্রে অধ্যয়নের জন্য লন্ডন পাঠিয়ে দেয়া হয়। দুই বছর পর এফরেইন কলম্বিয়ায় ফিরে এসে মারিয়াকে অসুস্থ অবস্থায় মৃত্যুর কোলে ঢলে পড়তে দেখতে পায়। ভগ্ন হৃদয় নিয়ে চিরতরে ককা ত্যাগ করার সিদ্ধান্ত নেয় এফরেইন। এবার সে ঠিক করতে পারে না তার গন্তব্য কোথায়!
আবান ইবনে সাঈদ ইবনুল আস
আবান ইবনে সাঈদ ইবনুল আস নবী মুহাম্মাদের বিশিষ্ট ২৩ জন কাতেবী সাহাবাদের মধ্যে অন্যতম ছিলেন। তার বংশের উপরের দিকের পঞ্চম পুরুষ আবদ মান্নাফে গিয়ে মুহাম্মাদের বংশের সাথে মিলিত হয়েছে।
জন্ম ও বংশ পরিচয়
আবান এর পিতার নাম ছিলো আবু উহায়হা সাঈদ ইবনুল আস এবং মাতার নাম ছিলো হিন্দা বিনতে মুগীরা। তার পিতা সাঈদ ছিল কুরাইশদের এক মর্যাদাবান ব্যক্তি ছিলেন। তিনি হিজরী ২য় অথবা ৩য় সনে কাফির অবস্থায় তায়িফে মৃত্যু বরণ করেন। আবান ৫ ভাই ছিলেন । তারা হলঃ (১)উবাইদা  (২)আস  (৩)আবান  (৪)খালিদ ও (৫) আমর ।
ইসলাম গ্রহণের পূর্বে
মক্কায় ইসলামের সূচনা পূর্বেই তাদের মধ্যে খালিদ ও আমর ইসলাম গ্রহণ করে হাবশায় হিজরাত করেন। কিন্তু আবান তার অন্য দুই ভাই উবাইদা ও আল আসের সাথে পৌত্তলিকই থেকে গেলেন। তার দুই ভাই খালিদ ও আমরের ইসলাম গ্রহণে দারুণ ব্যথা পান। আবান তার অন্য দুই ভাইয়ের সাথে মিলে মুহাম্মাদ ও মুসলমানদের বিরোধিতা করতে থাকেন। বদর যুদ্ধে মুসলমানদের সাথে লড়বার জন্য উবাইদা ও আল আসের সাথে মক্কা থেকে বের হলেন। কিন্তু তার দুই ভাই উবাইদা ও আল আস বদরের যুদ্ধে মুসলমানদের হাতে শোচনীয় ভাবে নিহত হলো। আবান কোন রকমে প্রাণ নিয়ে মক্কায় ফিরে এলো ।
ইসলাম গ্রহণ
হুদাইবিয়ার সন্ধির প্রাক্কালে রাসূলে মুহাম্মাদ তার বার্তাসহ উসমানকে মক্কার কুরাইশদের নিকট পাঠালেন। উসমান "বালদাহ" উপত্যাকা দিয়ে মক্কার দিকে যাচ্ছেন। এমন সময় আবান ইবন সাঈদ কুরাইশদের মধ্য থেকে এগিয়ে এসে উসমানকে স্বাগত জানালেন। উসমানের সাথে তার আগে থেকেই ঘনিষ্ঠ সম্পর্ক ছিল। আবান নিজের ঘোড়াটিকে প্রস্তুত করে তার পিঠে উসমানকে উঠালেন এবং তার নিরাপত্তার দায়িত্ব নিলেন। অত:পর আবান উসমানকে মক্কায় নিয়ে আসেন।
উসমান আবানের বাড়ীতে আসার পর আবান তাকে বলেন: আপনার পোশাকের এ অবস্থা কেন? উসমানের জামা ছিল হাঁটু ও গোঁড়ালির মাঝামাঝি পর্যন্ত। আবান আরও বলেন: আপনার কাওমের লোকদের মত জামা লম্বা করেন না কেন? উসমান বললেন: আমাদের নবী এভাবে জামা পরেন। আবান বলেন: আপনি কাবা ‍তাওয়াফ করুন। উসমান বললেন: আমাদের নবী কোন কাজ না করা পর্যন্ত আমরা তা করতে পারি না। আমরা শুধু তার অনুসরণ করে থাকি। (হায়াতুস সাহাবা-২/৩৫৮-৫৯) ,
আবান যদিও দীর্ঘকাল যাবত ইসলাম ও ইসলামের নবীর প্রতি বিদ্বেষী ছিলেন, তবুও এ সময় সত্যের সন্ধান থেকে মোটেও বিরত থাকেননি। এ সময় তিনি বিজ্ঞ ব্যক্তিদের নিকট রাসূল সা: এর নবুওয়াত সম্পর্কে জিজ্ঞাসাবাদ করতেন। তখনকার দিনে শাম বা সিরিয়া ছিল জ্ঞানী-গুণী ও অভিজ্ঞ ব্যক্তিদের কেন্দ্র। ব্যবসার কাজে আবানের সেখানে যাতায়াত ছিল। একবার তিনি সেখানকার এক খ্রিস্টান ‘রাহিব’কে কথা প্রসঙ্গে বললেন, আমি হিজাযের কুরাইশ গোত্রের সন্তান। এই গোত্রের এক ব্যক্তি নিজেকে আল্লাহর মনোনীত ব্যক্তি বলে দাবী করেন। তিনি বলেন, আল্লাহ আমাকেও ঈসা ও মূসার মত নবী করে পাঠিয়েছেন। রাহিব লোকটির নাম জিজ্ঞেস করলেন। আবান বললেন: লোকটির নাম মুহাম্মাদ। রাহিব আসমানী কিতাবের বর্ণনা অনুযায়ী একজন নবীর আত্মপ্রকাশের বয়স, বংশ ইত্যাদি ব্যাখ্যা করলেন। তার বক্তব্য শুনে আবান বললেন: এগুলির সবই তো সেই লোকটির মধ্যে বিদ্যমান। রাহিব তখন বললেন: আল্লাহর কসম, তাহলে সেই ব্যক্তি সমগ্র আরবের ওপর আধিপত্য বিস্তারের পর সারা বিশ্বে বিস্তার লাভ করবেন। তুমি যখন ফিরে যাবে, আল্লাহর এই নেক বান্দার নিকট আমার সালাম পৌঁছে দেবে। শামের এই রাহিব বা পাদ্রীর নাম ‘ইয়াক্কা’। (উসুদুল গাবা-১/৩৫, আল ইসাবা-১/১৩)।
পিতৃ পুরুষের ধর্মের কথা চিন্তা করে এবং সমবয়সীদের নিন্দা ও বিদ্রুপের কথা ভেবে আবান কিছুদিন সম্পূর্ণ চুপ থাকলেন। তিনি তার ভাই আমর ও খালিদ হাবশা থেকে ফিরে আবানের সাথে যোগাযোগ করতে থাকেন। অতঃপর তিনি খাইবার যুদ্ধের পূর্বেই ইসলাম গ্রহণ করে মদীনায় হিজরাত করেন।
আবু বকর যুগে
মুহাম্মাদের মৃত্যুর পর আবু বকর খলিফা নির্বাচিত হলেন। তার হাতে গণ বাইয়াত শেষ হওয়ার পরও যে কজন কুরাইশ ব্যক্তি কিছুদিন যাবত বাইয়াত থেকে বিরত থাকেন । আবান তাদের একজন। বনী হাশেমের লোকেরা বাইয়াত গ্রহণ করলে তার আপত্তি দূর হয় এবং তিনি বাইয়াত করেন।
খলিফা আবু বকর মুহাম্মাদের নিয়োগকৃত কোন শাসক বা কর্মচারীকে অপসারণ করেননি। আবানও ছিলেন মুহাম্মাদ কর্তৃক নিযুক্ত একজন শাসক। আবানকে তার দায়িত্বে ফিরে যাওয়ার জন্য আবু বকর রা: অনুরোধ করেন। কিন্তু আবান খলিফার অনুরোধ প্রত্যাখ্যান করেন। তবে বর্ণনায় জানা যায়,খলিফার বার বার অনুরোধে শেষ পর্যন্ত ইয়ামানের শাসনকর্তার দায়িত্ব গ্রহণ করেন।
মৃত্যু
মূসা ইবন উকবা ও অধিকাংশ বংশবিদ্যা বিশারদদের মতে আবু বকরের খিলাফতকালের শেষ দিকে হিজরী ১৩ সনে আজনাদাইনের যুদ্ধ ক্ষেত্রে তিনি মৃত্যুবরণ করেন। তবে ইবনে ইসহাকের মতে তিনি ইয়ারমুক যুদ্ধে মৃত্যুবরণ করেন ।
বিদিশা জেলা
বিদিশা জেলা ভারতের মধ্য প্রদেশের ৫২ টি জেলার একটি জেলা। বিদিশা শহরটি এর প্রশাসনিক সদর দফতর।
ভূগোল
জেলাটির উত্তর-পূর্বে অশোকনগর, পূর্বে সাগর, দক্ষিণে রায়সেন, দক্ষিণ-পশ্চিমে ভোপাল এবং উত্তর-পশ্চিমে গুনা জেলারসমূহের অবস্থান। বিদিশা জেলাটি মূল বিন্ধ্যচল পর্বতমালার বিন্ধ্যচল মালভূমিতে অবস্থিত। মালভূমিটি দক্ষিণ থেকে উত্তরে ঢালু হয়ে বেশ কয়েকটি নদী - বেতওয়া, বিনা এবং সিন্ধ দ্বারা বয়ে যায়। এই নদীগুলি বিন্ধ্যচল পর্বতমালার স্পন্দিত পাখার মধ্যে প্রবাহিত হয়, যা মালবে মালভূমি পর্যন্ত বিস্তৃত।
জেলাটি ২৩০ ২০’ এবং ২৪০ ২২' উত্তর অক্ষাংশ এবং ৭৭০১৬’ এবং ৭৮০১৮’ পূর্ব দ্রাঘিমাংশের মধ্যে অবস্থিত। এর আয়তন প্রায় ৭,৩৭১ কিলোমিটার।
এই জেলায়ই ঐতিহাসিক বেসনগর শহর এবং বৌদ্ধদের স্তূপা সাঁচীর অবস্থান।
ইতিহাস
১৯০৪ সালে বিদিশা (ভিলসা নামেও পরিচিত) ও বাসোদা তহশিলগুলি যোগ করে এটি "ভিলসা জেলা" হিসাবে তৈরি করা হয়েছিল। ১৯৪৭ সালে ভারতের স্বাধীনতার পরে, প্রাক্তন দেশীয় রাজ্য গোয়ালিয়র মধ্য ভারত প্রদেশের অংশে পরিণত হয়, যা ১৯৪৮ সালে গঠিত হয়েছিল। ১৯৪৯ সালে ছোট দেশীয় রাজ্য কুরওয়াই প্রদেশের সংযুক্তিতে ভিলসা জেলা সম্প্রসারিত হয়। জেলাটি ১৯৫৫ সালে তার বর্তমান রূপ গ্রহণ করে, যখন মধ্য ভারত প্রদেশ, ভোপাল প্রদেশ এবং তৎকালীন রাজস্থানের অংশ এবং পূর্বের টঙ্ক প্রদেশের অংশ সিরোঞ্জের তহসিল মধ্য প্রদেশে একীভূত হয়। ভোপাল প্রদেশ থেকে সিরোঞ্জ তহশিল এবং পিকলনের ছোট্ট পরগনা বিদিশা জেলায় একীভূত হয়।
জনমিতি
২০১১ এর জনগণনা অনুযায়ী বিদিশা জেলার জনসংখ্যা ছিলো ১,৪৫৮,৮৭৫ জন, যা আফ্রিকার দেশ ইসোয়াতিনি অথবা যুক্তরাষ্ট্রের অঙ্গরাজ্য হাওয়াইয়ের প্রায় সমান। জেলার জনসংখ্যার ঘনত্ব প্রতি বর্গকিলোমিটারে ১৯৮ জন । ২০০১–২০১১ সময়কালে জেলার জনসংখ্যা বৃদ্ধির হার ছিলো ২০.০৩%। জেলার জনসংখ্যার অনুপাত হলো প্রতি হাজার জন পুরুষের বিপরীতে ৮৯৭ জন নারী। জেলার স্বাক্ষরতার হার ৭২.০৮%।
২০১১ জনগণনার সময় হিন্দি ৯৫.১৬% এবং উর্দু ৪.৫৭% মানুষের মাতৃভাষা ছিলো।
সাহিত্যে বিদিশা
কবি জীবনানন্দ দাশের লেখা বনলতা সেন কবিতাটিতে আছে: "চুল তার, কবেকার, অন্ধকার, বিদিশার নিশা"। এতে প্রাচীন বিদিশার কথা ইঙ্গিত করা হয়েছে।
জর্জিনা বার্ডাখ
জর্জিনা বার্ডাখ মার্টিন (জন্ম ১৮ই আগস্ট, ১৯৮৩ কর্ডোবা প্রভিন্স, আর্জেন্টিনাতে) একজন আর্জেন্টিনীয় সাঁতারু। মস্কোতে অনুষ্ঠিত ২০০২ FINA স্বল্পপাল্লার বিশ্ব চ্যাম্পিয়নশিপে তিনি ৪০০মিটার ব্যক্তিগত মেডলি বিভাগে তৃতীয় স্থান অধিকার করেন। স্যান্টো ডমিঙ্গোতে অনুষ্ঠিত ২০০৩ প্যান আমেরিকান গেমসে তিনি স্বর্ণপদকও জেতেন।
অ্যাথেন্সে অনুষ্ঠিত ২০০৪ গ্রীষ্মকালীন অলিম্পিকসে তিনি ২০০৪ গ্রীষ্মকালীন অলিম্পিকে সাঁতার - মহিলাদের ৪০০মিটার ব্যক্তিগত মেডলি বিভাগে ব্রোঞ্জ পদক জেতেন ৪:৩৭.৫১ সময়ে। বার্ডাখ সিডনির ২০০০ গ্রীষ্মকালীন অলিম্পিকে অংশগ্রহণ করলেও প্রারম্ভিক হিটের পর আর এগোতে পারেননি।
মে ২০০৬-এর ব্রাজিলীয় সাঁতার চ্যাম্পিয়নশিপে, বার্ডাখ ২০০মিটার ব্যাকস্ট্রোকের দক্ষিণ আমেরিকান রেকর্ড লম্বাদৈর্ঘ্যের পুলে ২:১৭.০৩৩ সময়ে ভাঙেন। এটি ফাবিওলা মলিনার ১৯৯৭ সালের রেকর্ডের থেকে ৬মিলিসেকেন্ড কম।
দক্ষিণ হালিশহর উচ্চ বিদ্যালয়
দক্ষিণ হালিশহর উচ্চ বিদ্যালয় (South halishahar High School) বাংলাদেশের চট্টগ্রাম জেলার সিটি কর্পোরেশন এলাকায় অবস্থিত। ১৯৮০ সালে বিদ্যালয়টি প্রতিষ্ঠিত হয়।
ইতিহাস
বিদ্যালয়ে ১৯৮০ শিক্ষাবর্ষে ৬ষ্ঠ শ্রেণির ছাত্র - ছাত্রী ভর্তির মাধ্যমে শিক্ষা কার্যক্রম শুরু হয়। ১৯৮১ সালে ৭ম ও ৮ম শ্রেণি চালু করা হয় এবং ১৯৮৪ সাল থেকে এস.এস.সি পরীক্ষায় অংশগ্রহণ করে আসছে। মাধ্যমিক ও উচ্চ মাধ্যমিক শিক্ষাবোর্ড কুমিল্লা এর অধীনে ১৯৮৪ সালে এ.এ.সি পরীক্ষায় অংশগ্রহণ করে।  ১৯৯৫ সালে চট্টগ্রাম শিক্ষাবোর্ড গঠিত হওয়ার পর উক্ত বোর্ডের অধীনে পরীক্ষায় অংশগ্রহণ করে ভাল ফল করে।
বর্ণনা
দক্ষিণ হালিশহর উচ্চ বিদ্যালয় চট্টগ্রাম জেলার ৩৯ নং ওয়ার্ড, ইপিজেড থানার তালতলা এলাকায় অবস্থিত। বর্তমানে বিদ্যালয়ে দুইটি তিন তলা ভবন, একটি একতলা ভবন, একটি টিন সেট ভবন রয়েছে পাঠদানের জন্য ।
বাহরি রাজবংশ
বাহরি রাজবংশ বা বাহরিয়া মামলুক (المماليك البحرية) বেশিরভাগ কুমান-কিপচাক তুর্কি বংশোদ্ভূত একটি মামলুক রাজবংশ ছিল যারা ১২৫০ থেকে ১৩৮২ সাল পর্যন্ত মিশরীয় মামলুক সালতানাত শাসন করেছিল। তারা আইয়ুবীয় রাজবংশকে অনুসরণ করেছিল। এবং দ্বিতীয় মামলুক রাজবংশ বুরজি রাজবংশ তাদের উত্তরাধিকারী হয়েছিল।
তাদের নামের "বাহরিয়া" অর্থ 'নদীসংক্রান্ত'। শব্দটি মধ্যযুগীয় কায়রো র রোদাহ দুর্গে নীল নদের (নাহর আল-নীল ) রোদাহ দ্বীপে তাদের আদি বসতি স্থাপনের অবস্থানকে নির্দেশ করে। যেটি নির্মাণ করেছিলেন আইয়ুবীয় সুলতান সালিহ আইয়ুব।
ইতিহাস
মামলুকরা সেই সময়ের সবচেয়ে শক্তিশালী এবং ধনী সাম্রাজ্যগুলোর মধ্যে একটি গঠন করেছিল। যা ১২৫০ থেকে ১৫১৭ সাল পর্যন্ত মিশর, উত্তর আফ্রিকা এবং শাম - শারকুল আদনায় স্থায়ী হয়েছিল।
উত্থান
১২৫০ সালে যখন আইয়ুবীয় সুলতান সালিহ আইয়ুব মারা যান, তখন তিনি যে মামলুকদের মালিক ছিলেন, তারা তার পুত্র এবং উত্তরাধিকারী মুয়াযযাম তুরানশাহকে হত্যা করে এবং সালিহের বিধবা পত্নী শাজারাতুদ দুর মিশরের সুলতানা হন। তিনি আতাবেগ (কমান্ডার ইন চিফ) আমির আইবাককে বিয়ে করেন এবং পদত্যাগ করেন, আইবাক সুলতান হন। তিনি ১২৫০ থেকে ১২৫৭ পর্যন্ত শাসন করেছিলেন।
মামলুকরা ছিল শক্তিশালী অশ্বারোহী যোদ্ধা যারা তুর্কি স্টেপে জনগণের অনুশীলন এবং আরবদের সাংগঠনিক ও প্রযুক্তিগত পরিশীলিততা এবং ঘোড়সওয়ারের সাথে মিশেছিল। ১২৬০ সালে মামলুকরা বর্তমান ইসরায়েলে অবস্থিত আইন জালুতের যুদ্ধে মঙ্গোল সেনাবাহিনীকে পরাজিত করে এবং অবশেষে হানাদারদের আধুনিক ইরাকের এলাকায় পিছু হটতে বাধ্য করে। মামলুকদের হাতে মঙ্গোলদের পরাজয়ের ফলে দক্ষিণ ভূমধ্যসাগরীয় অববাহিকায় মামলুকদের অবস্থান বৃদ্ধি পায়। যুদ্ধের অন্যতম নেতা বাইবার্স বাড়ি ফেরার পথে সুলতান কুতুযকে হত্যার পর নতুন সুলতান হন।
১২৫০ সালে বাইবার্স ছিলেন মামলুক কমান্ডারদের একজন যিনি ফ্রান্সের লুই নবমের ক্রুসেড নাইটদের বিরুদ্ধে মানসুরাহকে রক্ষা করেছিলেন। ক্রুসেডাররা পরে নিশ্চিতভাবে পরাজিত হয়েছিল, ফারিসকুরে বন্দী হয়েছিল এবং মুক্তিপণ দিতে বাধ্য হয়েছিল। বাইবার্সও মিশরের মামলুক দখলে অংশ নিয়েছিলেন। ১২৬১ সালে, তিনি সুলতান হওয়ার পর, তিনি কায়রোতে একটি নামকাওয়াস্তে আব্বাসীয় খিলাফত প্রতিষ্ঠা করেন এবং মামলুকরা ফিলিস্তিনে ক্রুসেডার রাষ্ট্রগুলোর অবশিষ্টাংশের সাথে লড়াই করে। শেষপযর্ন্ত তারা ১২৯১ সালে আক্কা দখল করে।
তাতার এবং মঙ্গোল
অনেক তাতার মিশরে বসতি স্থাপন করেছিল এবং বাইবার্সদের দ্বারা নিযুক্ত ছিল। এলবিস্তানের যুদ্ধে তিনি মঙ্গোলদের পরাজিত করেন এবং আব্বাসীয় খলিফাকে মাত্র ২৫০ জন লোক নিয়ে বাগদাদ পুনরুদ্ধারের চেষ্টা করতে পাঠান, কিন্তু তিনি ব্যর্থ হন। ১২৬৬ সালে তিনি সিলিসীয় আর্মেনিয়াকে ধ্বংস করেন এবং ১২৬৮ সালে ক্রুসেডারদের কাছ থেকে অ্যান্টিওক পুনরুদ্ধার করেন। এছাড়াও তিনি সেলজুক ওহাশশাশিনদের সাথে যুদ্ধ করেছিলেন। এবং তিনি ১২৭৭ সালে তার মৃত্যুর আগে প্রথমবারের মতো নুবিয়াতে মুসলিম ক্ষমতা প্রসারিত করেন।
সুলতান কালাউন ১২৮০ সালে সানকুর আশকারের নেতৃত্বে সিরিয়ায় হওয়া একটি বিদ্রোহকে পরাজিত করেন। এবং ১২৮১ সালে হিমসের বাইরে আবাকার নেতৃত্বে আরেকটি মঙ্গোল আক্রমণকেও পরাজিত করেন। মঙ্গোল হুমকি অতিক্রম করার পর তিনি ১২৮৯ সালে ক্রুসেডারদের কাছ থেকে ত্রিপোলি পুনরুদ্ধার করেন। তার ছেলে খলিল ১২৯১ সালে শেষ ক্রুসেডার শহর আক্কা দখল করে। বাম|থাম্ব| ১৩৮৯ সালে গোল্ডেন হোর্ডের অঞ্চল মঙ্গোলরা ১২৯৯ সালে তাদের আগ্রাসন পুনর্নবীকরণ করে। কিন্তু ১৩০৩ সালে শাকহাবের যুদ্ধে আবার পরাজিত হয়। মিশরীয় মামলুক সুলতানরা গোল্ডেন হোর্ডের সাথে সম্পর্ক স্থাপন করে যারা ইসলাম ধর্ম গ্রহণ করেছিল। এবং ১৩২২ সালে মঙ্গোলদের সাথে একটি শান্তি চুক্তি স্থাপন করে।
সুলতান নাসির মুহাম্মদ ১৩১৯ সালে একজন মঙ্গোল রাজকন্যাকে বিয়ে করেন। তার কূটনৈতিক সম্পর্ক আগের যেকোনো সুলতানের তুলনায় অনেক বেশি বিস্তৃত ছিল এবং এতে বুলগেরীয়, ভারতীয় এবং আবিসিনীয় ক্ষমতাধরদের পাশাপাশি পোপ, আরাগনের রাজা এবং ফ্রান্সের রাজা অন্তর্ভুক্ত ছিল। নাসির মুহাম্মদ ১৩১১ সালে একটি খাল পুনঃখননের আয়োজন করেছিলেন, যা আলেকজান্দ্রিয়াকে নীলনদের সাথে সংযুক্ত করেছিল। তিনি ১৩৪১ সালে মারা যান।
পতন
পরবর্তীকালে সুলতানদের ক্রমাগত পরিবর্তন প্রদেশগুলোতে ব্যাপক বিশৃঙ্খলা সৃষ্টি করে। এদিকে ১৩৪৯ সালে মিশর এবং সাধারণভাবে শামে কালো মৃত্যু দেখা দেয়, যা অনেক বাসিন্দাকে হত্যা করেছিল বলে কথিত আছে।
১৩৮২ সালে শেষ বাহরি সুলতান হাজ্জি দ্বিতীয় সিংহাসনচ্যুত হন এবং সালতানাত সার্কাসীয় আমির বারকুক দ্বারা দখল করা হয়। তিনি ১৩৮৯ সালে বহিষ্কৃত হন কিন্তু ১৩৯০ সালে ক্ষমতায় ফিরে আসেন। এরপর বুরজি রাজবংশ স্থাপন করেন।
সামরিক সংস্থা
সাধারণ স্তরে বাহরি রাজবংশের সময় সামরিক বাহিনীকে কয়েকটি দিক দিয়ে ভাগ করা যায়।
হুয়ান হোসে নোগুয়েস
হুয়ান হোসে নোগুয়েস পোর্তালাতিন (২৮ মার্চ ১৯০৯ – ২ জুলাই ১৯৯৮), হোয়ান হোসেপ নোগুয়েস নামেও পরিচিত, একজন স্পেনীয় আর্গোনিয় ফুটবলার এবং ম্যানেজার ছিলেন। ১৯৩০ এবং ১৯৪০-এর দশকে তিনি বার্সেলোনা, কাতালোনিয়া এবং স্পেনের হয়ে একজন গোলরক্ষক হিসেবে খেলেছেন। পরবর্তীতে তিনি বার্সেলোনা, তারাগোনা এবং এস্পানিওল সহ লা লিগা র বেশ কয়েকটি ক্লাবের হয়ে ম্যানেজারের দায়িত্ব পালন করেছেন।
অর্জন
বার্সেলোনা (খেলোয়াড় হিসেবে)
বার্সেলোনা (ম্যানেজার হিসেবে)
একই বৃত্তে
একই বৃত্তে ২০১৩ সালে মুক্তিপ্রাপ্ত একটি বাংলাদেশী চলচ্চিত্র। এটি একটি রাষ্ট্রীয় অনুদানে নির্মিত চলচ্চিত্র। ছবিটি চিত্রনাট্য, কাহিনি, সংলাপ ও পরিচালনা করেছেন কাজী মোরশেদ। ১৯৫৮ সালের প্রেক্ষাপটে ক্ষয়িষ্ণু এক জমিদারের পতন নিয়েই এ গল্প। ছবিতে কেন্দ্রীয় চরিত্রে অভিনয় করেছেন নাজনীন হাসান চুমকি। এছাড়াও বিভিন্ন চরিত্র অভিনয় করেছেন খলিলউল্লাহ খান, রাইসুল ইসলাম আসাদ, ডলি জহুর, তৌকীর আহমেদ, রানী সরকার ও শিশুশিল্পী মোঃ জোবায়ের মাহমুদ স্বচ্ছসহ আরো অনেকে। ছবির শুটিং কাপাসিয়া, রাজেন্দ্রপুর ও জামালপুরের ধনবাড়ির নগরবাড়িতে ছবিটি ধারণ করা হয়।
কাহিনি সংক্ষেপ
...এই দাসীর জীবন সংগ্রাম ও জমিদারের ভাঙনের চিত্রই ফুঁটে উঠেছে এই গল্পে।
সংগীত
একই বৃত্তে ছবির সংগীত পরিচালনা করেন বাংলাদেশের বিখ্যাত সংগীত পরিচালক শেখ সাদী খান। এই ছায়াছবিতে খালি গলায় এন্ড্রু কিশোরের কণ্ঠে একটি গান আছে। গানটির কথা লিখেছেন মুন্সী ওয়াদুদ।
সম্মাননা
এই চলচ্চিত্রে অভিনয় করে ৩৮তম জাতীয় চলচ্চিত্র পুরস্কারে শ্রেষ্ঠ শিশুশিল্পীর পুরস্কার লাভ করেন মোঃ জোবায়ের মাহমুদ স্বচ্ছ। এছাড়া এই চলচ্চিত্রে অভিনয় করে মেরিল-প্রথম আলো পুরস্কার ২০১৪ সমালোচক বিভাগে সেরা চলচ্চিত্র অভিনেত্রী নির্বাচিত হন নাজনীন হাসান চুমকি।
শাবান ভেলি
শাবান ভেলি (তুর্কি: Şaban-ı Veli) (বিকল্প লেখ্যরূপ শাবান ওলি) (মৃত্যু: ৯৭৬ হিজরি/১৫৬৯ ইংরেজি) ছিলেন উসমানীয় সাম্রাজ্যের কাস্তামনু এলাকার একজন সুফি সাধক যিনি খালওয়াতিয়া তরিকার শাবানিয়া শাখার প্রতিষ্ঠাতা ছিলেন। তিনি বলু শহরের হাইরেদ্দিন তোকাদির অধীনে প্রশিক্ষিত হন এবং তার মুরিদ ছিলেন।
জীবন
তিনি কাস্তামনুর তাস্কপ্রু জেলায় জন্মগ্রহন করেন। তার জীবন সম্পর্কে গুরুত্বপূর্ণ তথ্য মূলত সংগ্রহ করা হয়েছে শাবান ভেলি দরগার পঞ্চম শেখ ওমের ফুয়াদির লেখা মেনাকিব সেরিফ পির হজরত শাবান ভেলি। ওমের ফুয়াদি শাবান ভেলির জন্ম তারিখ সম্পর্কে কোনো তথ্য দেননি। সাম্প্রতিক সুত্রগুলো তার জন্ম সাল হিসেবে ৯০২ হিজরি (১৪৯৭ ইংরেজি) এবং ৯০৫ হিজরি (১৪৯৯-১৫০০ ইংরেজি) সালকে উল্লেখ করেন। একটি শাবানি অনুমোদনপত্রের (ইজাজত) সুত্র ধরে তার জন্ম সাল হিসেবে আবার ৮৮৬ হিজরি (১৪৮১ ইংরেজি) কেও দাবি করা হয় এবং একই তারিখটি শাবান ভেলি জাদুঘরে পাওয়া একটি তালিকার সঙ্গে সঙ্গতিপূর্ণ। অল্প বয়সে শাবান ভেলির পিতা মাতা মৃত্যুবরণ করেন এবং তাকে তার এক বোন হানিম ইভালদি দত্তক নেন। তাস্কপ্রুতে প্রাথমিক শিক্ষা শেষ করে তিনি তাফসির ও হাদিস অধ্যয়ন করেন এবং ওসমানের পুত্র হদজা ভেলির কাছ থেকে অনুমোদন (ইজাজত) লাভ করেন, যাকে কনস্টান্টিনোপলের কাস্তামনুর আবদুর রাজ্জাক মসজিদ কবরস্তানে সমাহিত করা হয়েছিল। পরবর্তিতে তিনি লেখাপড়ার উদ্দেশ্যে ইস্তাম্বুল গমন করেন এবং ফাতিহ জেলার একটি মাদ্রাসা য় অবস্থান করেন। যতটুকু জানা যায় তিনি কারাদেনিজ বাশকিরসুনলু মাদ্রাসায় পড়েছিলেন যেখানে তিনি পবিত্র বিজ্ঞান অর্থাৎ কুরআন, তাফসির এবং হাদিস নিয়ে নয় বছর যাবত লেখাপড়া করেছিলেন। তিনি ইয়ুপ সুলতাম মসজিদের শেখ এবং প্রভাষক ছিলেন। পুরনো তথ্যসুত্রে এই তথ্যগুলির উল্লেখ নেই।
ওমের ফাউদির পাশাপাশি শাবানি শেখদের একজন ইব্রাহিম, শাবান ভেলিকে নিয়ে তাজকেরাতুল-হাস নামে একটি মানাকিবনাম (জীবনী) লিখেন। শাবান ভেলি দরগার শেষ শেখ মেহমেদ আতাউল্লাহ এফেন্দি (আর্মে) ওমের ফাউদির মানাকিবনামে শাবান ভেলি সম্পর্কে একটি রচনা সংযোজন করেছিলেন। খালওয়াতি তরিকায় সর্বাধিক শাখা প্রশাখা আছে, এই তরিকার অধীনে শাবানিয়া তরিকা হলো সবচেয়ে বেশি শাখা প্রশাখা সম্পন্ন তরিকা। শাবানিয়া তরিকা আনাতোলিয়া থেকে বলকান, ইরাক, সিরিয়া এবং হেজাজ থেকে ভারত ও আফ্রিকার অভ্যন্তর পর্যন্ত বিরাট এলাকা জুড়ে ছড়িয়ে ছিল।
আনাতোলিয়ার চার স্তম্ভ
শাবান ভেলিকে আনাতোলিয়ার চার স্তম্ভের একটি (আকতাব) হিসেবে সকল তরিকা চক্র স্বীকৃতি দিয়েছে। অন্য চার স্তম্ভ হল জালাল উদ্দিন মুহাম্মদ রুমি, হাজী বেকতাশ ভেলি এবং হাজি বয়রাম ভেলি।
মণিহার
মণিহার সিনেমা হল (বা সংক্ষেপে মনিহার) যশোর জেলায় অবস্থিত বাংলাদেশের বৃহত্তম সিনেমা হল। ১৯৮৩ সালের ৮ ডিসেম্বর এটি প্রতিষ্ঠিত হয়। আধুনিক স্থাপত্যশৈলীর জন্য প্রতিষ্ঠার অল্প সময়ের মধ্যেই সিনেমা হলটি খ্যাতি অর্জন করে। জাপান, কোরিয়া, আফ্রিকা, অস্ট্রেলিয়া, রাশিয়া, ইংল্যান্ড প্রভৃতি দেশ থেকে চলচ্চিত্রপ্রেমীরা মণিহারে আসতেন চলচ্চিত্র দেখার জন্য। বাংলাদেশি চলচ্চিত্র শিল্পে মণিহার একটি গুরুত্বপূর্ণ প্রভাব বিস্তার করে।
ইতিহাস
মণিহার সিনেমা হল প্রতিষ্ঠিত হয় ১৯৮৩ সালের ৮ ডিসেম্বর। এর নকশা করেন কাজী মোহাম্মদ হানিফ। এই সিনেমা হলটি একসময় ঢালিউডের অন্যতম প্রধান কেন্দ্র হিসেবে বিবেচিত হতো। তৎকালে বাংলাদেশের অধিকাংশ চলচ্চিত্রের উদ্বোধনী প্রদর্শনী হতো মণিহারে। উদ্বোধনের পর মণিহারে প্রথম প্রদর্শিত হয় দেওয়ান নজরুল পরিচালিত, সোহেল রানা ও সুচরিতা অভিনীত চলচ্চিত্র জনি।
কন্টাজিওন (২০১১-এর চলচ্চিত্র)
কন্টাজিওন (Contagion) ২০১১ সালে মুক্তিপ্রাপ্ত মার্কিন চলচ্চিত্র নির্মাতা স্টিভেন সোডারবার্গ পরিচালিত একটি মেডিকেল থ্রিলার ফিল্ম  ।